Diari Oficial de la Generalitat Valenciana


Sumari del DOGV 6332, del 13-08-2010 (2010/8581)

Resolució de 15 de juliol de 2010, del director general de Justícia i Menor de la Conselleria de Justícia i Administracions Públiques, per la que es resol inscriure la modificació dels estatuts del Col·legi d'Economistes de Castelló de la Plana.
-----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6332

Data del DOGV
:   13-08-2010

Secció del DOGV
:   V. ANUNCIS - C) ALTRES ASSUMPTES

Número del document
:   2010/8581


Organisme emissor
:   Conselleria de Justícia i Administracions Públiques

Tipus de document
:   Resolució

Resolució de 15 de juliol de 2010, del director general de Justícia i Menor de la Conselleria de Justícia i Administracions Públiques, per la que es resol inscriure la modificació dels estatuts del Col·legi d'Economistes de Castelló de la Plana. [2010/8581]  
Vist l'expedient de modificació estatutària instruït a instància del Col·legi d'Economistes de Castelló de la Plana, inscrit amb el número 76 de la Secció Primera del Registre de Col·legis Professionals i de Consells Valencians de Col·legis Professionals de la Comunitat Valenciana, en el que se sol·licita la inscripció de la modificació dels seus estatuts en el dit registre, atenent als següents   
Fets  
Primer. Els Estatuts del Col·legi d'Economistes de Castelló van ser aprovats per Resolució de 30 de novembre de 1999, de la Secretaria General de la Conselleria de Justícia i Administracions Públiques (DOGV núm. 3.669, de 19.01.2000).  
Segon. Jaime Querol Sanjuán, degà del Col·legi d'Economistes de Castelló de la Plana, va presentar en data 14 d'abril de 2010, sol·licitud d'inscripció de la modificació dels seus estatuts en el Registre de Col·legis Professionals i de Consells Valencians de Col·legis Professionals de la Comunitat Valenciana, en compliment del que preveu la Llei 6/1997, de 4 de desembre, de Consells i Col·legis Professionals de la Comunitat Valenciana.  
Tercer. Advertits errors en el seu escrit, pel Servici d'entitats Jurídiques es va formular en data 21 de juny de 2010 requeriment d'esmena. Esmena que va tindre entrada en data 1 de juliol de 2010 en el registre general de la Direcció Territorial de Castelló de la Conselleria de Justícia i Administracions Públiques.  
Quart. La modificació dels Estatuts del Col·legi d'Economistes de Castelló de la Plana va ser aprovada per la seua Assemblea General celebrada l'1 de març de 2010, segons certificats del secretari, amb el vistiplau del degà, de 7 d'abril i de 30 de juny de 2010.  
Quint. La modificació estatutària la inscripció de la qual se sol·licita es referix a l'addició d'un nou capítol, XIV, article 67, l'addició de dos nous punts, ñ) i o) a l'article 33, addició d'un nou paràgraf, quart, a l'article 6, addició del punt f) a l'apartat 2, de l'article 57 i modificació parcial de l'article 1 dels estatuts, paràgraf primer, el qual es referix al domicili de la seu del Col·legi, deixant inalterat la resta de l'article 1.  
La nova redacció és la següent:  
Article 1  
El Col·legi tindrà la seua seu en la ciutat de Castelló de la Plana, avinguda Mare de Déu del Lledó, núm. 40, baix, podent crear delegacions en altres poblacions del seu àmbit territorial.  
Article 6  
Perquè siga reconegut l'exercici professional d'economista per mitjà d'una societat professional, la mateixa haurà de reunir els requisits que s'establisquen per mitjà de norma reglamentària i constar inscrita en la corporació.   
Article 33  
ñ) Proposar a l'Assemblea General les disposicions generals per a formar part del Reglament de Règim Interior.  
o) Establir les normes que han d'observar els col·legiats en l'exercici de la professió, en les matèries a què es referix l'article 67 d'estos estatuts fins que no es dicta la norma reglamentària interior, o bé, una vegada dictada, en aplicació i desenvolupament de la mateixa i interpretar amb caràcter general els presents estatuts i la resta de normes col·legials.  
Article 57  
f) Ingressos per cursos de formació.  
Capítol XIV. Reglament de Règim Interior  
Article 67  
El Reglament de Règim Interior del col·legi estarà constituït per aquelles disposicions generals que, amb tal rang, siguen aprovades pels òrgans col·legials en desplegament dels presents estatuts, quant a torns d'actuació professional, incompatibilitats, secret professional, societats professionals, normatives professionals i de caràcter deontològic, constitució i funcionament dels distints òrgans i servicis de la corporació.  
Les disposicions generals que formen part del Reglament de Règim Interior seran aprovades per l'Assemblea General, exigint-se com a quòrum de sol·licitud un terç dels col·legiats i per a l'aprovació de la proposta els dos terços dels presents i representats.  
Fonaments de dret  
Primer. La modificació estatutària respecta totes les determinacions exigides per l'article 10 de la Llei 6/1997, de 4 de desembre, de Consells i Col·legis Professionals de la Comunitat Valenciana.  
Segon. L'expedient ha sigut tramitat pel Servici d'Entitats Jurídiques, adscrit a la Direcció General de Justícia i Menor de la Conselleria de Justícia i Administracions Públiques, competent per així disposar-lo l'article 6.1 de l'esmentada Llei 6/1997, tenint en compte allò que s'ha previst per la disposició final del Decret 4/2002, de 8 de gener, en virtut de les atribucions que té conferides pel Decret 92/2007, de 6 de juliol, del Consell, pel que s'establix l'estructura orgànica bàsica de la Presidència i de les conselleries de la Generalitat, modificat pel Decret 131/2009, de 4 de setembre, i pel Decret 206/2009, de 13 de novembre, del Consell, pel qual s'aprova el Reglament Orgànic i Funcional de la Conselleria de Justícia i Administracions Públiques, modificat pel Decret 22/2010, de 22 de gener.  
Vistos l'article 36 de la Constitució Espanyola i l'article 49.1.22ª de l'Estatut d'Autonomia de la Comunitat Valenciana; la Llei 2/1974, de 13 de febrer, de Col·legis Professionals, amb les seues modificacions posteriors, en els seus preceptes bàsics; la Llei 6/1997, de 4 de desembre, de la Generalitat Valenciana, de Consells i Col·legis Professionals de la Comunitat Valenciana; el Decret 4/2002, de 8 de gener, del Govern Valencià, pel que s'aprova el Reglament de desplegament d'esta última; i la resta de disposicions complementàries de pertinent aplicació, es dicta la següent resolució:  
1. Inscriure la modificació dels estatuts del Col·legi d'Economistes de Castelló reflectida en el fet quint d'esta resolució en el Registre de Col·legis Professionals i de Consells Valencians de Col·legis Professionals de la Comunitat Valenciana.  
2. Publicar la present resolució en el Diari Oficial de la Comunitat Valenciana.  
Contra la present resolució, que posa fi a la via administrativa, es podrà interposar, potestativament, recurs de reposició davant del mateix òrgan que hi ha dictat l'acte, en el termini d'un mes comptat des de l'endemà de la seua notificació, o bé, recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la seua notificació. Tot això de conformitat amb el que establixen els articles 116 i 117 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú, i en els articles 10, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjuí que s'utilitze qualsevol altra via que es considere oportuna.  
València, 15 de juliol de 2010.- El director general de Justícia i Menor: Antonio Gastaldi Mateo.